Bilderberg guruhi
Bilderberg klubi, Bilderberg guruhi, Bilderberg anjumani (inglizcha: Bilderberg Group) – har yili oʻtkazib kelinadigan, taxminan 130 aʼzodan iborat norasmiy konferensiya boʻlib, unda Dunyoning eng qudratli shaxslari (prezidentlar, qirollar, milliarderlar va b.) qatnashib keladilar. Klub qatnashchilarining uchdan bir qismi amerikaliklardir. Qatnashchilarni omma orasida „Bilderbergerlar“ deyish urf boʻldi. Unda turli xil dolzarb muammolar muhokama qilinishi aytiladi. Har bir konferensiyadan soʻng norasmiy hisobot tayyorlanib, undagi maʼlumotlar sir saqlanadi.